# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cynllun corfforaethol Awdurdod Cyllid Cymru**  |
| **DYDDIAD** | **16 Mehefin 2022**  |
| **GAN** | **Rebecca Evans AS, Gweinidog Cyllid a Llywodraeth Leol** |

Mae Awdurdod Cyllid Cymru (ACC) wedi bod yn casglu a rheoli'r dreth trafodiadau tir a'r dreth gwarediadau tirlenwi ers dros bedair blynedd.

Ers mynd yn fyw ym mis Ebrill 2018, mae ACC wedi casglu dros £1biliwn ar ran Llywodraeth Cymru; mae hyn wedi cyfrannu'n uniongyrchol at ariannu gwasanaethau cyhoeddus o ansawdd uchel yng Nghymru – ein hysgolion, y GIG a Gofal Cymdeithasol.

Yr wyf yn falch bod heddiw'n ddiwrnod cyhoeddi Cynllun Corfforaethol ACC ar gyfer 2022 i 2025. Mae’r cynllun hwn yn nodi diben ACC i:

* Lunio a darparu gwasanaethau cyllid
* Arwain y gwell defnydd o ddata trethdalwyr Cymru ar gyfer Cymru

Mae'r cynllun yn cynnwys pedwar amcan strategol a chyfres o fesurau perfformiad:

* Hawdd - Byddwn yn ei gwneud hi’n hawdd talu'r swm cywir o dreth
* Teg - Byddwn yn deg ac yn gyson yn y ffordd rydym yn casglu ac yn rheoli treth, gan gymryd camau cymesur pan nad yw pobl yn cyflawni eu hymrwymiadau
* Medrus - Byddwn yn datblygu ac yn manteisio i'r eithaf ar ein gallu unigol a chyfunol
* Effeithlon - Byddwn yn cyflawni mewn ffordd sy'n gynaliadwy ac yn gymesur, gan ddefnyddio'r adnoddau sydd gennym yn y ffordd orau

[Darllenwch Gynllun Corfforaethol ACC ar gyfer 2022 i 2025.](https://llyw.cymru/cynllun-corfforaethol-awdurdod-cyllid-cymru-2022-2025)

Mae ACC yn gyhoeddwr Ystadegau Gwladol sydd ar gael yn:

<https://llyw.cymru/ystadegau-ac-ymchwil>